Արեյանը հավելեց, որ վերջին տարիներին փողոցները անձրեւաջրերով հեղեղվելու պատճառներից մեկն էլ քաղաքի ընդհանուր բարեկարգ վիճակն է. «Եթե փողոցներն ու մայթերը բարեկարգ կամ ասֆալտապատված չեն, ջուրը ներծծվում է հողի մեջ։ Հիմա քաղաքը բարեկարգ է, եւ ողջ անձրեւաջրերը մնում են մակերեսին, որովհետեւ որոշ դեպքերում կոյուղու խողովակները նեղ են, քան անհրաժեշտ է։ Նույն վիճակն է, օրինակ, Մաշտոցի պողոտայի թունելում։ Խողովակները կփոխարինվեն ավելի լայնով, եւ այնտեղ նույնպես խնդիր չի լինի»: